Paġna Dawn it-testi huma disponibbli fuq: Lingwa tal-kawża: iċ-Ċek Ir-rikors huwa miċħud. Ir-Repubblika Taljana hija kkundannata tbati, minbarra l-ispejjeż tagħha stess, dawk sostnuti mill-Parlament Ewropew u mill-Kunsill tal-Unjoni Ewropea. Ir-Repubblika Franċiża, l-Ungerija, ir-Repubblika tal-Polonja u l-Kummissjoni Ewropea għandhom ibatu l-ispejjeż tagħhom stess. Lingwa tal-kawża: il-Bulgaru L-Artikolu 27 tad-Direttiva 2011/83/UE tal-Parlament Ewropew u tal-Kunsill tal-25 ta' Ottubru 2011 dwar drittijiet tal-konsumatur, li temenda d-Direttiva tal-Kunsill 93/13/KEE u d-Direttiva 1999/44/KE tal-Parlament Ewropew u tal-Kunsill u li tħassar id-Direttiva tal-Kunsill 85/577/KEE u d-Direttiva 97/7/KE tal-Parlament Ewropew u tal-Kunsill, moqri flimkien mal-Artikolu 5(1) u (5) tad-Direttiva 2005/29/KE tal-Parlament Ewropew u tal-Kunsill tal-11 ta' Mejju 2005 dwar prattiċi kummerċjali żleali fin-negozju mal-konsumatur fis-suq intern li temenda d-Direttiva tal-Kunsill 84/450/KEE, id-Direttivi 97/7/KE, 98/27/KE u 2002/65/KE tal-Parlament Ewropew u tal-Kunsill, u r-Regolament (KE) Nru 2006/2004 tal-Parlament Ewropew u tal-Kunsill (Direttiva dwar Prattiċi Kummerċjali Żleali), għandu jiġi interpretat fis-sens li ma jipprekludix leġiżlazzjoni nazzjonali li tipprovdi li l-proprjetarji ta' appartament f'kondominju konness ma' netwerk tas-sħana distrettwali għandhom l-obbligu li jikkontribwixxu għall-ispejjeż tal-konsum tal-enerġija termali tal-partijiet komuni u tal-installazzjoni interna tal-immobbli, minkejja li dawn ma jkunux talbu individwalment il-provvista tas-sħana u ma jużawhiex fl-appartament tagħhom. L-Artikolu 13(2) tad-Direttiva 2006/32/KE tal-Parlament Ewropew u tal-Kunsill tal-5 ta' April 2006 dwar effiċjenza fl-użu finali ta' l-enerġija u dwar servizzi ta' enerġija u li tħassar id-Direttiva tal-Kunsill 93/76/KEE, u l-Artikolu 10(1) tad-Direttiva 2012/27/UE tal-Parlament Ewropew u tal-Kunsill tal-25 ta' Ottubru 2012 dwar l-effiċjenza fl-enerġija, li temenda d-Direttivi 2009/125/KE u 2010/30/UE u li tħassar id-Direttivi 2004/8/KE u 2006/32/KE, għandhom jiġu interpretati fis-sens li ma jipprekludux leġiżlazzjoni nazzjonali li tipprovdi li, f'kondominju, il-kontijiet relatati mal-konsum tal-enerġija termali tal-installazzjoni interna jiġu stabbiliti, għal kull proprjetarju ta' appartament fl-immobbli, proporzjonalment għall-volum imsaħħan tal-appartament tiegħu. Lingwa tal-kawża: il-Pollakk L-appell huwa miċħud. PGNiG Supply & Trading GmbH għandha tbati l-ispejjeż rispettivi tagħha kif ukoll dawk sostnuti mill-Kummissjoni Ewropea. Ir-Repubblika Federali tal-Ġermanja għandha tbati l-ispejjeż rispettivi tagħha. Lingwa tal-kawża: il-Pollakk L-appell huwa miċħud. Polskie Górnictwo Naftowe i Gazownictwo S.A. għandha tbati l-ispejjeż tagħha stess kif ukoll dawk sostnuti mill-Kummissjoni Ewropea. Ir-Repubblika Federali tal-Ġermanja għandha tbati l-ispejjeż tagħha stess. Lingwa tal-kawża: l-Ispanjol L-Artikolu 5(a) tar-Regolament (KE) Nru 883/2004 tal-Parlament Ewropew u tal-Kunsill tad-29 ta' April 2004 dwar il-kordinazzjoni ta' sistemi ta' sigurtà soċjali għandu jiġi interpretat fis-sens li jipprekludi leġiżlazzjoni ta' Stat Membru li timponi, bħala kundizzjoni ta' eliġibbiltà ta' ħaddiem għal pensjoni tal-irtirar antiċipat, li l-ammont tal-pensjoni li l-ħaddiem għandu jirċievi jkun ogħla mill-ammont minimu ta' pensjoni li dan il-ħaddiem ikollu d-dritt li jirċievi fl-età legali tal-irtirar bis-saħħa ta' din il-leġiżlazzjoni, fejn il-kunċett ta' "pensjoni li l-persuna għandha tirċievi" għandu jinftiehem fis-sens li jirrigwarda l-pensjoni li għandha titħallas minn dan l-Istat Membru biss, bl-esklużjoni tal-pensjoni li l-imsemmi ħaddiem ikun jista' jirċievi bħala benefiċċji ekwivalenti li għandhom jitħallsu minn Stat Membru jew minn numru ta' Stati Membri oħra. Lingwa tal-kawża: it-Taljan Id-Direttiva 2004/18/KE tal-Parlament Ewropew u tal-Kunsill tal-31 ta' Marzu 2004 fuq kordinazzjoni ta' proċeduri għall-għoti ta' kuntratti għal xogħlijiet pubbliċi, kuntratti għal provvisti pubbliċi u kuntratti għal servizzi pubbliċi [kuntratti pubbliċi għal xogħlijiet, għal provvisti u għal servizzi], għandha tiġi interpretata fis-sens li: tipprekludi leġiżlazzjoni nazzjonali, bħal dik inkwistjoni fil-kawża prinċipali, li tillimita għal 30 % il-parti tal-kuntratt li l-offerent huwa awtorizzat jagħti b'subappalt lil terzi; tipprekludi leġiżlazzjoni nazzjonali, bħal dik inkwistjoni fil-kawża prinċipali, li tillimita l-possibbiltà li l-prezzijiet applikabbli għas-servizzi mogħtija b'subappalt jitnaqqsu b'iktar minn 20 % meta mqabbla mal-prezzijiet li jirriżultaw mill-aġġudikazzjoni. Lingwa tal-kawża: l-Ingliż Is-sentenza tal-Qorti Ġenerali tal-Unjoni Ewropea tat-11 ta' April 2018, H vs Il-Kunsill (T-271/10 RENV, EU:T:2018:180), hija annullata. Il-kawża hija mibgħuta lura quddiem il-Qorti Ġenerali tal-Unjoni Ewropea. għal deċiżjoni dwar it-tielet sal-ħames motivi tar-rikors għal annullament kif ukoll dwar talba għal kumpens. L-ispejjeż huma rriżervati. Lingwa tal-kawża: it-Taljan L-Artikolu 103(2) tad-Direttiva 2014/59/UE tal-Parlament Ewropew u tal-Kunsill tal-15 ta' Mejju 2014 li tistabbilixxi qafas għall-irkupru u r-riżoluzzjoni ta' istituzzjonijiet ta' kreditu u ditti ta' investiment u li temenda d-Direttiva tal-Kunsill 82/891/KE u d-Direttivi 2001/24/KE, 2002/47/KE, 2004/25/KE, 2005/56/KE, 2007/36/KE, 2011/35/KE, 2012/30/UE u 2013/36/UE, u r-Regolamenti (UE) Nru 1093/2010 u (UE) Nru 648/2012, tal-Parlament Ewropew u tal-Kunsill, u l-Artikolu 5(1)(a) u (f) tar-Regolament ta' Delega tal-Kummissjoni (UE) 2015/63 tal-21 ta' Ottubru 2014 li jissupplimenta d-Direttiva 2014/59/UE tal-Parlament Ewropew u l-Kunsill fir-rigward tal-kontribuzzjonijiet ex ante għall-arranġamenti ta' finanzjament ta' riżoluzzjoni, għandhom jiġu interpretati fis-sens li l-obbligazzjonijiet li jirriżultaw minn tranżazzjonijiet bejn bank tat-tieni livell u l-membri ta' grupp kompost minnu u minn numru ta' banek kooperattivi li lilhom jipprovdi diversi servizzi mingħajr ma jikkontrolla lil dawn tal-aħħar, u li ma jkoprux self mogħti fuq bażi mhux kompetittiva u mhux għall-profitt sabiex jiġu promossi l-objettivi ta' politika pubblika ta' gvernijiet ċentrali jew reġjonali ta' Stat Membru, ma humiex esklużi mill-kalkolu tal-kontribuzzjonijiet lil fond nazzjonali ta' riżoluzzjoni msemmija f'dan l-Artikolu 103(2). Lingwa tal-kawża: il-Franċiż L-Artikolu 1(1) tar-Regolament (UE) Nru 1215/2012 tal-Parlament Ewropew u tal-Kunsill tat-12 ta' Diċembru 2012 dwar il-ġurisdizzjoni u r-rikonoxximent u l-eżekuzzjoni ta' sentenzi fi kwistjonijiet ċivili u kummerċjali għandu jiġi interpretat fis-sens li tilwima dwar l-obbligu ta' avukat li jħallas kontribuzzjonijiet professjonali annwali dovuti minnu lill-kamra tal-avukati li tagħha huwa membru taqa' taħt il-kamp ta' applikazzjoni tal-imsemmi regolament biss sakemm, bit-talba tagħha lil dan l-avukat sabiex jeżegwixxi dan l-obbligu, din il-kamra ma taġixxix, skont id-dritt nazzjonali applikabbli, fl-eżerċizzju ta' prerogattiva ta' awtorità pubblika, fatt li għandu jiġi vverifikat mill-qorti tar-rinviju. Il-punt l(a) tal-Artikolu 7 tar-Regolament Nru 1215/2012 għandu jiġi interpretat fis-sens li azzjoni li permezz tagħha kamra tal-avukati titlob il-kundanna ta' wieħed mill-membri tagħha għall-ħlas tal-kontribuzzjonijiet professjonali annwali dovuti minnu u li għandhom essenzjalment bħala għan li jiffinanzjaw servizzi, bħalma huma servizzi ta' assigurazzjoni, għandha titqies li tikkostitwixxi azzjoni fl-ambitu ta' "materji kuntrattwali", fis-sens ta' din id-dispożizzjoni, sa fejn dawn il-kontribuzzjonijiet jikkostitwixxu l-korrispettiv għal servizzi pprovduti minn din il-kamra lill-membri tagħha u sa fejn dawn is-servizzi jkunu liberament ikkonsentiti mill-membru kkonċernat, fatt li għandu jiġi vverifikat mill-qorti tar-rinviju. Lingwa tal-kawża: il-Ġermaniż L-Artikolu 1 tar-Regolament tal-Kummissjoni (KE) Nru 583/2009 tat-3 ta' Lulju 2009 li jintroduċi denominazzjoni fir-reġistru tad-denominazzjonijiet tal-oriġini protetti u tal-indikazzjonijiet ġeografiċi protetti [Aceto Balsamico di Modena (IĠP)], għandu jiġi interpretat fis-sens li l-protezzjoni tad-denominazzjoni "Aceto Balsamico di Modena" ma tkoprix l-użu tal-kelmiet individwali mhux ġeografiċi ta' din tal-aħħar. Lingwa tal-kawża: il-Franċiż L-Artikolu 3(1) tar-Regolament (KE) Nru 1346/2000 tal-Kunsill tad-29 ta' Mejju 2000 dwar proċedimenti ta' falliment, għandu jiġi interpretat fis-sens li l-azzjoni tal-amministratur fallimentari maħtur minn qorti tal-Istat Membru li fit-territorju tiegħu nfetħet il-proċedura ta' insolvenza, li għandha bħala għan li tikseb dikjarazzjoni li l-bejgħ ta' proprjetà immobbli li tinsab fi Stat Membru ieħor kif ukoll l-ipoteka rreġistrata fuqha ma humiex infurzabbli kontra l-massa tal-kredituri, taqa' taħt il-ġurisdizzjoni esklużiva tal-qrati tal-ewwel Stat Membru. L-Artikolu 25(1) tar-Regolament Nru 1346/2000 għandu jiġi interpretat fis-sens li li deċiżjoni li permezz tagħha qorti tal-Istat Membru ta' ftuħ tawtorizza lill-amministratur fallimentari jippreżenta azzjoni fi Stat Membru ieħor, minkejja li din tkun taqa' taħt il-ġurisdizzjoni esklużiva ta' din il-qorti, ma jistax ikollha bħala effett li tagħti ġurisdizzjoni internazzjonali lill-qrati ta' dan l-Istat Membru l-ieħor. Lingwa tal-kawża: il-Ġermaniż L-appell huwa miċħud. Brugg Kabel AG u Kabelwerke Brugg AG Holding huma kkundannati għall-ispejjeż. Lingwa tal-kawża:l-Ingliż Il-punt 1 tas-sentenza tal-Qorti Ġenerali tal-Unjoni Ewropea tat-12 ta' Lulju 2018, ABB vs Il-Kummissjoni (T-445/14, mhux ippubblikata, EU:T:2018@449), inkwantu, permezz tagħha, il-Qorti Ġenerali ċaħdet ir-rikors ta' ABB Ltd u ta' ABB AB intiż għall-annullament tad-Deċiżjoni tal-Kummissjoni C(2014) 21 39 finali tat-2 ta' April 2014 li tirrigwarda proċediment skont l-Artikolu 101 [TFUE] u l-Artikolu 53 tal-Ftehim ŻEE (Il-Każ AT.39610 — Kejbils tal-Elettriku) sa fejn din id-deċiżjoni żżomm lil dawn il-kumpanniji responsabbli għal ksur tal-Artikolu 101 TFUE u tal-Artikolu 53 tal-Ftehim dwar iż-Żona Ekonomika Ewropea, tat-2 ta' Mejju 1992, relatat ma' rifjut kollettiv li jiġu pprovduti aċċessorji għal kejbils tal-elettriku ta' taħt l-art b'vultaġġ minimu ta' 110 kV u ta' inqas minn 220 kV, kif ukoll il-punt 2 ta' din is-sentenza huma annullati. Il-kumplament tal-appell huwa miċħud. Id-Deċiżjoni C(2014) 21 39 finali hija annullata sa fejn din iżżomm lil ABB Ltd u lil ABB AB responsabbli għal ksur tal-Artikolu 101 TFUE u tal-Artikolu 53 tal-Ftehim dwar iż-Żona Ekonomika Ewropea, tat-2 ta' Mejju 1992, relatat ma' rifjut kollettiv li jiġu pprovduti aċċessorji għal kejbils tal-elettriku ta' taħt l-art b'vultaġġ minimu ta' 110 kV u ta' inqas minn 220 kV. ABB Ltd, ABB AB u l-Kummissjoni Ewropea għandhom ibatu l-ispejjeż tagħhom relatati mal-proċedura fl-ewwel istanza u mal-appell. Lingwa tal-kawża: l-Ingliż L-appell huwa miċħud. LS Cable & System Ltd hija kkundannata għall-ispejjeż. Lingwa tal-kawża: l-Ispanjol Ir-rikors huwa miċħud bħala inammissibbli. Il-Kummissjoni Ewropea hija kkundannata għall-ispejjeż. Lingwa tal-kawża: il-Pollakk L-Artikolu 7(2)(g) u l-Artikolu 20(3) tad-Deċiżjoni Kwadru tal-Kunsill 2005/214/ĠAI tal-24 ta' Frar 2005 dwar l-applikazzjoni tal-prinċipju ta' rikonoxximent reċiproku ta' penali finanzjarji, kif emendata bid-Deċiżjoni Qafas tal-Kunsill 2009/299/ĠAI tas-26 ta' Frar 2009 għandhom jiġu interpretati fis-sens li, meta deċiżjoni li timponi sanzjoni pekunjarja tkun ġiet innotifikata konformement mal-leġiżlazzjoni nazzjonali tal-Istat Membru emittenti b'indikazzjoni tad-dritt li jiġi ppreżentat appell u tat-terminu sabiex dan isir, l-awtorità tal-Istat Membru ta' eżekuzzjoni ma tistax tirrifjuta li tirrikonoxxi u li teżegwixxi din id-deċiżjoni jekk il-persuna kkonċernata kellha terminu suffiċjenti sabiex tippreżenta appell kontriha, liema fatt għandu jiġi vverifikat mill-qorti tar-rinviju, u li f'dan ir-rigward huwa irrilevanti l-fatt li l-proċedura ta' impożizzjoni tas-sanzjoni inkwistjoni tkun ta' natura amministrattiva. L-Artikolu 20(3) tad-Deċiżjoni Qafas 2005/214, kif emendata bid-Deċiżjoni Qafas 2009/299, għandu jiġi interpretat fis-sens li l-awtorità kompetenti tal-Istat Membru ta' eżekuzzjoni ma tistax tirrifjuta li tirrikonoxxi u li teżegwixxi deċiżjoni li timponi sanzjoni pekunjarja relatata ma' ksur tar-regoli tat-triq meta tali sanzjoni tkun ġiet imposta fuq il-persuna li f'isimha tkun irreġistrata l-vettura inkwistjoni abbażi ta' preżunzjoni ta' responsabbiltà prevista mil-leġiżlazzjoni nazzjonali tal-Istat Membru emittenti, ġaladarba din il-preżunzjoni tista' tiġi kkonfutata. Lingwa tal-kawża: il-Pollakk L-Artikolu 1 u l-Artikolu 6(3) tad-Direttiva 2000/35/KE tal-Parlament Ewropew u tal-Kunsill tad-29 ta' Ġunju 2000 dwar il-ġlieda kontra ħlasijiet tard fi transazzjonijiet kummerċjali, għandhom jiġu interpretati fis-sens li jipprekludu leġiżlazzjoni nazzjonali, bħal dik inkwistjoni fil-kawża prinċipali, li permezz tagħha t-tranżazzjonijiet kummerċjali ffinanzjati kompletament jew parzjalment minn riżorsi li ġejjin minn fondi strutturali u mill-Fond ta' Koeżjoni tal-Unjoni Ewropea huma esklużi mill-benefiċċju tal-kumpens għal ħlas tardiv previst minn din id-direttiva. Lingwa tal-kawża: il-Bulgaru L-Artikolu 6 tad-Direttiva (UE) 2016/343 tal-Parlament Ewropew u tal-Kunsill tad-9 ta' Marzu 2016 dwar it-tisħiħ ta' ċerti aspetti tal-preżunzjoni tal-innoċenza u tad-dritt li wieħed ikun preżenti waqt il-proċess fil-proċedimenti kriminali, kif ukoll l-Artikoli 6 u 47 tal-Karta tad-Drittijiet Fundamentali tal-Unjoni Ewropea ma humiex applikabbli għal leġiżlazzjoni nazzjonali li tissuġġetta l-liberazzjoni ta' persuna taħt arrest preventiv għall-fatt li din il-persuna tistabbilixxi l-eżistenza ta' ċirkustanzi ġodda li jiġġustifikaw din il-liberazzjoni. Lingwa tal-kawża: l-Franċiż Permezz ta' digriet tat-12 ta' Diċembru 2019, il-Qorti tal-Ġustizzja (It-Tmien Awla) waħdet l-appell. Lingwa tal-kawża: il-Franċiż L-Anness I tad-Direttiva 2016/681 huwa kompatibbli mal-Artikoli 7, 8 u 52(1) tal-Karta tad-Drittijiet Fundamentali tal-Unjoni Ewropea, fis-sens li d-data elenkata f'dan l-anness hija wiesgħa ħafna – b'mod partikolari d-data msemmija fil-punt 18 tal-Anness I tad-Direttiva 2016/681, li tmur lil hinn mid-data msemmija fl-Artikolu 3(2) tad-Direttiva 2004/82 – u sa fejn, meħuda flimkien, din id-data tista' tiżvela data sensittiva, u b'hekk tikser il-limiti ta' dak li huwa "strettament meħtieġ"? Il-punti 12 u 18 tal-Anness I tad-Direttiva 2016/681 huma kompatibbli mal-Artikoli 7, 8 u 52(1) tal-Karta tad-Drittijiet Fundamentali sa fejn, fid-dawl tat-termini "inkluża" u "inkluż", id-data li jkopru hija msemmija bħala eżempju u mhux b'mod eżawrjenti, hekk li ma huwiex irrispettat ir-rekwiżit ta' preċiżjoni u ta' ċarezza tar-regoli jinvolvu indħil fid-dritt għar-rispett tal-ħajja privata u fid-dritt għall-protezzjoni tad-data personali? Il-punt 4 tal-Artikolu 3 tad-Direttiva 2016/681 u l-Anness I għall-istess direttiva huma kompatibbli mal-Artikoli 7, 8 u 52(1) tal-Karta tad-Drittijiet Fundamentali sa fejn is-sistema ta' ġbir, ta' trasferiment u ta' pproċessar iġġeneralizzati tad-data tal-passiġġieri li dawn id-dispożizzjonijiet jistabbilixxu tkopri kwalunkwe persuna li tuża l-mezz ta' trasport ikkonċernat, irrispettivament minn kwalunkwe element oġġettiv li jippermetti li jitqies li din il-persuna tista' tkun ta' riskju għas-sigurtà pubblika? L-Artikolu 6 tad-Direttiva 2016/681, moqri flimkien mal-Artikoli 7, 8 u 52(1) tal-Karta tad-Drittijiet Fundamentali, għandu jiġi interpretat bħala li jipprekludi leġislazzjoni nazzjonali bħalma hija l-liġi kkontestata, li tammetti, bħala skop tal-ipproċessar tad-data "PNR", li jsiru iktar attivitajiet koperti mis-servizzi tal-intelliġenza u ta' sigurtà, u b'hekk tinkludi dan l-iskop fil-prevenzjoni u l-iskoperta ta' reati terroristiċi u ta' forom gravi ta' kriminalità, kif ukoll fl-investigazzjoni u l-prosekuzzjoni f'dan il-qasam? L-Artikolu 6 tad-Direttiva 2016/681 huwa kompatibbli mal-Artikoli 7, 8 u 52(1) tal-Karta tad-Drittijiet Fundamentali sa fejn l-evalwazzjoni minn qabel li hija tistabbilixxi, permezz ta' tqabbil mal-bażijiet tad-data u l-kriterji stabbiliti minn qabel, tapplika b'mod sistematiku u ġeneralizzat għad-data tal-passiġġieri, irrispettivament minn kwalunkwe element oġġettiv li bih jista' jitqies li dawn il-passiġġieri jistgħu jkunu ta' riskju għas-sigurtà pubblika? L-Artikolu 12 tad-Direttiva 2016/681, moqri flimkien mal-Artikoli 7, 8 u 52(1) tal-Karta tad-Drittijiet Fundamentali, għandu jiġi interpretat bħala li jipprekludi leġiżlazzjoni nazzjonali bħalma hija l-liġi kkontestata li tipprevedi terminu ġenerali ta' żamma ta' data ta' ħames snin, mingħajr ma tagħmel distinzjoni skont jekk il-passiġġieri kkonċernati, fil-kuntest tal-evalwazzjoni minn qabel, jirriżultawx li jistgħu jkunu ta' riskju jew le għas-sigurtà pubblika? Id-Direttiva 2004/82 hija kompatibbli mal-Artikolu 3(2) tat-Trattat dwar l-Unjoni Ewropea u mal-Artikolu 45 tal-Karta tad-Drittijiet Fundamentali sa fejn l-obbligi li tistabbilixxi japplikaw għat-titjiriet fl-Unjoni Ewropea? Id-Direttiva 2004/82, moqrija flimkien mal-Artikolu 3(2) tat-Trattat dwar l-Unjoni Ewropea u mal-Artikolu 45 tal-Karta tad-Drittijiet Fundamentali, għandha tiġi interpretata bħala li tipprekludi leġiżlazzjoni nazzjonali bħalma hija l-liġi kkontestata li, għall-finijiet tal-ġlieda kontra l-immigrazzjoni illegali u tat-titjib tal-kontrolli fuq il-fruntieri, tawtorizza sistema ta' ġbir u ta' pproċessar tad-data tal-passiġġieri "għad-destinazzjoni ta', ġejjin minn u li jkunu qed jgħaddu mit-territorju nazzjonali", li indirettament jista' jimplika li jerġgħu jiġu stabbiliti kontrolli mal-fruntieri interni? Jekk, abbażi tar-risposti mogħtija għad-domandi preċedenti, il-Cour constitutionnelle (il-Qorti Kostituzzjonali) tasal għall-konklużjoni li l-liġi kkontestata, li tittrasponi b'mod partikolari d-Direttiva 2016/681, tikser wieħed jew iktar mill-obbligi li jirriżultaw mid-dispożizzjonijiet imsemmija f'dawn id-domandi, hija tista' hija żżomm fis-seħħ provviżorjament l-effetti tal-Liġi tal-25 ta' Diċembru 2016"dwar l-Ipproċessar tad-Data tal-Passiġġieri" sabiex tiġi evitata inċertezza ġuridika u sabiex tippermetti li d-data miġbura u miżmuma qabel tkun tista' tintuża għall-iskopijiet intiżi mil-liġi? Lingwa tal-kawża: it-Taljan Lingwa tal-kawża: is-Slovakk Jekk il-kawża taqa' taħt id-Direttiva 93/13, is-sitwazzjoni prevalenti qabel il-konklużjoni tal-kuntratt, jiġifieri l-fatt li l-professjonist konvenut aċċeda data personali tar-rikorrenti mingħajr il-kunsens ta' din tal-aħħar, għandha titqies li hija ċirkustanza rilevanti fis-sens tal-Artikolu 4(1) tal-imsemmija direttiva? Lingwa tal-kawża: is-Slovakk L-Artikolu 50 (Id-dritt li wieħed ma jiġix iġġudikat jew jingħata piena darbtejn għall-istess reat) tal-Karta tad-Drittijiet Fundamentali tal-Unjoni Ewropea, ipproklamata f'Nice fis-7 ta' Diċembru 2000, għandu japplika wkoll għal ksur ta' natura amministrattiva bħall-abbuż minn pożizzjoni dominanti msemmi fl-Artikolu 102 tat-Trattat dwar il-Funzjonament tal-Unjoni Ewropea, meta dan il-ksur jiġi ssanzjonat b'mod separat u indipendenti mill-Kummissjoni u minn awtorità ta' Stat Membru fl-eżerċizzju tal-kompetenzi tagħhom konformement mal-Artikolu 11(6) tar-Regolament tal-Kunsill (KE) Nru 1/2003 tas-16 ta' Diċembru 2002? Lingwa tal-kawża: l-Ispanjol Lingwa tal-kawża: il-Ġermaniż Id-deċiżjoni tal-Bord Uniku ta' Riżoluzzjoni (SRB) fis-sessjoni eżekuttiva tiegħu tal-15 ta' April 2016 dwar il-kontribuzzjonijiet ex ante għall-2016 għall-Fond Uniku ta' Riżoluzzjoni (SRB/ES/SRF/2016/06) u d-deċiżjoni tas-SRB fis-sessjoni eżekuttiva tiegħu tal-20 ta' Mejju 2016 dwar l-aġġustament tal-kontribuzzjonijiet ex ante għall-2016 għall-Fond Uniku ta' Riżoluzzjoni, li tissupplimenta d-Deċiżjoni tas-SRB fis-sessjoni eżekuttiva tiegħu tal-15 ta' April 2016 dwar il-kontribuzzjonijiet ex ante għall-2016 għall-Fond Uniku ta' Riżoluzzjoni (SRB/ES/SRF/2016/13), huma annullati inkwantu dawn jikkonċernaw lil Portigon AG. Is-SRB għandu jbati, minbarra l-ispejjeż tiegħu stess, dawk sostnuti minn Portigon. Il-Kummissjoni Ewropea għandha tbati l-ispejjeż tagħha stess. Lingwa tal-kawża:il-Ġermaniż Fil-Kawżi T-645/16 u T-809/16, ir-rikorsi huma miċħuda bħala inammissibbli. Fil-Kawża T-377/16, id-deċiżjoni tal-Bord Uniku ta' Riżoluzzjoni (SRB) fis-sessjoni eżekuttiva tiegħu tal-15 ta' April 2016 dwar il-kontribuzzjonijiet ex ante għall-2016 għall-Fond Uniku ta' Riżoluzzjoni (SRB/ES/SRF/2016/06) u d-deċiżjoni tas-SRB fis-sessjoni eżekuttiva tiegħu tal-20 ta' Mejju 2016 dwar l-aġġustament tal-kontribuzzjonijiet ex ante għall-2016 għall-Fond Uniku ta' Riżoluzzjoni, li tissupplimenta d-Deċiżjoni tas-SRB fis-sessjoni eżekuttiva tiegħu tal-15 ta' April 2016 dwar il-kontribuzzjonijiet ex ante għall-2016 għall-Fond Uniku ta' Riżoluzzjoni (SRB/ES/SRF/2016/13), huma annullati inkwantu dawn jikkonċernaw lil Hypo Vorarlberg Bank AG. Is-SRB għandu jbati, minbarra l-ispejjeż tiegħu stess, dawk sostnuti minn Hypo Vorarlberg Bank fil-Kawża T-377/16. Hypo Vorarlberg Bank għandha tbati, minbarra l-ispejjeż tagħha stess, dawk sostnuti mis-SRB, fil-Kawżi T-645/16 u T-809/16, kif ukoll fil-Kawża T-645/16 R. Ir-Repubblika Taljana għandha tbati l-ispejjeż tagħha stess. Lingwa tal-kawża: il-Franċiż Ir-rikors huwa miċħud. Margarita Tàpias hija kkundannata għall-ispejjeż. Il-Parlament Ewropew għandu jbati l-ispejjeż rispettivi tiegħu. Lingwa tal-kawża: il-Franċiż Ir-rikors huwa miċħud. OS huwa kkundannat għall-ispejjeż. Il-Parlament Ewropew u l-Kunsill tal-Unjoni Ewropea għandhom ibatu l-ispejjeż rispettivi tagħhom. Lingwa tal-kawża: il-Franċiż Ir-rikors huwa miċħud. Pierre-Alexis Feral huwa kkundannat għall-ispejjeż. Il-Parlament Ewropew u l-Kunsill tal-Unjoni Ewropea għandhom ibatu l-ispejjeż rispettivi tagħhom. Lingwa tal-kawża: l-Ingliż Rikors ippreżentat kontra d-deċiżjoni tar-Raba' Bord tal-Appell tal-EUIPO tal-21 ta' Ġunju 2018 (Każ R 2235/2017-4), kif emendata fl-4 ta' Ottubru 2018, dwar proċedimenti ta' oppożizzjoni bejn Boardriders IP Holdings u Billa. Id-deċiżjoni tar-Raba' Bord tal-Appell tal-Uffiċċju tal-Proprjetà Intellettwali tal-Unjoni Ewropea (EUIPO) tal-21 ta' Ġunju 2018 (Każ R 2235/2017-4), hija annullata, sa fejn il-prodotti "logħob" li jaqgħu fil-klassi 28 fis-sens tal-Ftehim ta' Nice dwar il-klassifikazzjoni internazzjonali ta' prodotti u servizzi għall-finijiet tar-reġistrazzjoni ta' trade marks, tal-15 ta' Ġunju 1957, kif rivedut u emendat, koperti mit-trade mark li għaliha saret l-applikazzjoni. Il-kumplament tar-rikors huwa miċħud. Kull parti għandha tbati l-ispejjeż tagħha. Lingwa tal-kawża: l-Ingliż Rikors ippreżentat kontra d-deċiżjoni tat-Tieni Bord tal-Appell tal-EUIPO tat-23 ta' Lulju 2018 (Każ R 299/2018-2), dwar proċedimenti ta' oppożizzjoni bejn Unicer-Bebidas de Portugal, SGPS SA u Agus. Ir-rikors huwa miċħud. Super bock group, SGPS SA hija kkundannata għall-ispejjeż. Lingwa tal-kawża: il-Franċiż Talba bbażata fuq l-Artikolu 270 TFUE u intiża, minn naħa, għall-annullament tad-deċiżjoni tas-SEAE tal-21 ta' Frar 2018 li tipprojbixxi lir-rikorrent milli jeżerċita attività barranija skont l-Artikolu 16 tar-Regolamenti tal-Persunal tal-Unjoni Ewropea u, min-naħa l-oħra, għall-kumpens għad-dannu allegatament subit minħabba din id-deċiżjoni. Id-deċiżjoni tas-Servizz Ewropew għall-Azzjoni Esterna (SEAE) tal-21 ta' Frar 2018 li tirrifjuta li José Manuel Pinto Teixeira jeżerċita attività barranija skont l-Artikolu 16 tar-Regolamenti tal-Persunal tal-Unjoni Ewropea hija annullata. Il-kumplament tar-rikors huwa miċħud. Kull parti għandha tbati l-ispejjeż tagħha. Lingwa tal-kawża: it-Taljan Rikors ippreżentat kontra d-deċiżjoni tat-Tieni Bord tal-Appell tal-EUIPO tal-31 ta' Awwissu 2018 (Każ R 2181/2017-2), dwar applikazzjoni għar-reġistrazzjoni tas-sinjal figurattiv CANNABIS STORE AMSTERDAM bħala trade mark tal-Unjoni Ewropea. Ir-rikors huwa miċħud. Santa Conte hija kkundannata għall-ispejjeż. Lingwa tal-kawża: il-Franċiż Talba bbażata fuq l-Artikolu 263 TFUE u intiża għal annullament tad-deċiżjoni tas-SEAE tal-24 ta' Ottubru 2018 li permezz tagħha ġie rrifjutat l-aċċess lir-rikorrenti għar-rapport tad-29 ta' Lulju 2017 stabbilit minn A. Id-deċiżjoni tal-24 ta' Ottubru 2018 li biha s-Servizz Ewropew għall-Azzjoni Esterna (SEAE) ċaħad it-talba konfermattiva għall-aċċess għad-dokumenti ta' Marco Montanari tat-13 ta' Settembru 2018 hija annullata. Is-SEAE huwa kkundannat għall-ispejjeż. Lingwa tal-kawża: l-Ingliż Rikors ippreżentat kontra d-deċiżjoni tal-Ewwel Bord tal-Appell tal-EUIPO tas-6 ta' Settembru 2018 (Każ R 2518/2017-1), dwar applikazzjoni għar-reġistrazzjoni ta' sinjal tridimensjonali kkostitwit mill-forma ta' fjura bħala trade mark tal-Unjoni Ewropea. Ir-rikors huwa miċħud. Refan Bulgaria OOD għandha tbati, minbarra l-ispejjeż rispettivi tagħha, dawk sostnuti mill-Uffiċċju tal-Proprjetà Intellettwali tal-Unjoni Ewropea. Lingwa tal-kawża: il-Franċiż Rikors ippreżentat kontra d-deċiżjoni tar-Raba' Bord tal-Appell tal-EUIPO tat-12 ta' Novembru 2018 (Każ R 2064/2017-4), dwar proċedimenti ta' oppożizzjoni bejn Idea Groupe u The Logistical Approach. Id-deċiżjoni tar-Raba' Bord tal-Appell tal-Uffiċċju tal-Proprjetà Intellettwali tal-Unjoni Ewropea (EUIPO) tat-12 ta' Novembru 2018 (Każ R 2064/2017-4) hija annullata. L-EUIPO u The Logistical Approach BV għandhom ibatu l-ispejjeż tagħhom kif ukoll, kull wieħed, nofs l-ispejjeż sostnuti minn Idea Groupe. Lingwa tal-kawża: il-Ġermaniż Rikors ippreżentat kontra d-Deċiżjoni tar-Raba' Bord tal-Appell tal-EUIPO tal-20 ta' Frar 2019 (Każ R 1887/2018-4), dwar applikazzjoni għal reġistrazzjoni tas-sinjal verbali BIOTON bħala trade mark tal-Unjoni Ewropea. Ir-rikors huwa miċħud. Baustoffwerke Gebhart & Söhne GmbH & Co. KG hija kkundannata għall-ispejjeż. Lingwa tal-kawża: l-Ingliż Rikors ippreżentat kontra d-deċiżjoni tar-Raba' Bord tal-Appell tal-EUIPO tal-20 ta' Frar 2019 (Każ R 1213/2018-4), dwar proċedimenti ta' oppożizzjoni bejn gastivo portal u La Fourchette. Ir-rikors huwa miċħud. gastivo portal GmbH hija kkundannata għall-ispejjeż. Lingwa tal-kawża: l-Inġliż Rikors ippreżentat kontra d-deċiżjoni tar-Raba' Bord tal-Appell tal-EUIPO tal-20 ta' Frar 2019 (Każ R 1211/2018-4), dwar proċedimenti ta' oppożizzjoni bejn gastivo portal u La Fourchette. Ir-rikors huwa miħud. gastivo portal GmbH hija kkundannata għall-ispejjeż. Lingwa tal-kawża: l-Ingliż Ir-rikorrent jitlob li l-Qorti Ġenerali jogħġobha: tannulla d-deċiżjoni tal-BĊE tat-28 ta' Jannar 2019 li tirrifjuta milli tagħti lir-rikorrent l-allowance tad-dar għas-sena 2019; jekk ikun il-każ, tannulla d-deċiżjonijiet tal-24 ta' April 2019 u tas-26 ta' Awwissu 2019 rispettivament li jiċħdu l-azzjoni amministrattiva u l-ilment tar-rikorrent; tikkundanna lill-konvenut għall-ispejjeż. Insostenn tar-rikors tiegħu, ir-rikorrent jinvoka erba' motivi. L-ewwel motiv ibbażat fuq il-ksur allegat tal-prinċipju ta' nondiskriminazzjoni. It-tieni motiv ibbażat fuq il-ksur allegat tal-prinċipju ta' drittijiet miksuba. It-tielet motiv ibbażat fuq il-ksur allegat tal-effett utli tal-allowance tad-dar u tal-Artikolu 15 tal-kundizzjonijiet tal-impjieg tal-BĊE. Ir-raba' motiv ibbażat fuq il-ksur allegat tal-prinċipju ta' dmir ta' premura. Lingwa tal-kawża: l-Ingliż Ir-rikorrenti jitolbu li l-Qorti Ġenerali jogħġobha: tannulla d-deċiżjoni kkontestata C(2019) 25 26 Final tat-2 ta' April 2019 dwar l-Għajnuna mill-Istat SA.44896 implimentata mir-Renju Unit dwar l-Eżenzjoni mill-Finanzjament tal-Gruppi ta' CFC; fi kwalunkwe każ, tikkundanna lill-Kummissjoni għall-ispejjeż tar-rikorrenti b'konnessjoni ma' dawn il-proċeduri. Insostenn tar-rikors tagħhom, ir-rikorrenti jinvokaw għaxar motivi. L-ewwel motiv, ibbażat fuq l-allegazzjoni li l-Kummissjoni naqset milli tagħti motivazzjoni suffiċjenti u wettqet żball ta' liġi u/jew wettqet żball manifest ta' evalwazzjoni fl-applikazzjoni tal-Artikolu 107(1) TFUE meta kkonstatat li r-regoli dwar il-kumpanniji barranin ikkontrollati (CFC) huma s-sistema ta' referenza rilevanti. Il-Kummissjoni kien imissha ttrattat il-qafas ta' referenza bħala l-iskema tat-taxxa fuq il-kumpanniji tar-Renju Unit. It-tieni motiv, ibbażat fuq l-allegazzjoni li l-Kummissjoni wettqet żball ta' liġi meta applikat l-Artikolu 107(1) TFUE u/jew wettqet żball manifest ta' evalwazzjoni meta adottat approċċ żbaljat għall-analiżi tar-regoli CFC. Il-Kummissjoni b'mod żbaljat ittrattat id-dispożizzjonijiet tal-Kapitolu 9 tal-Parti 9A tat-Taxation (International and Other Provisions) Act 2010 (l-Att dwar it-Tassazzjoni (Internazzjonali u Dispożizzjonijiet Oħra) tal-2010) – li jinkludi l-Eżenzjoni mill-Finanzjament tal-Gruppi – bħala forma ta' deroga minn piż ġenerali ta' taxxa li jinsab fil-Kapitolu 5 tal-Parti 9A tal-Att dwar it-Tassazzjoni (Internazzjonali u Dispożizzjonijiet Oħra) tal-2010. It-tielet motiv, ibbażat fuq l-allegazzjoni li l-Kummissjoni wettqet żball ta' liġi fl-applikazzjoni tagħha tal-Artikolu 107(1) TFUE meta kkonstatat li l-Eżenzjoni mill-Finanzjament tal-Gruppi kienet selettiva fis-sens li impriżi f'pożizzjonijiet fattwalment u legalment paragunabbli kienu ttrattati b'mod differenti. Ir-raba' motiv, ibbażat fuq l-allegazzjoni li l-Kummissjoni wettqet żball ta' liġi meta kkonstatat li l-Eżenzjoni mill-Finanzjament tal-Gruppi twassal għal vantaġġ fis-sens tal-Artikolu 107(1) TFUE. Il-ħames motiv, ibbażat fuq l-allegazzjoni li l-Kummissjoni naqset milli tagħti motivazzjoni suffiċjenti meta kkonstatat li l-Eżenzjoni mill-Finanzjament tal-Gruppi kienet parzjalment mhux iġġustifikata u għalhekk kisret l-Artikolu 296 TFUE. Is-sitt motiv, ibbażat fuq l-allegazzjoni li l-eżenzjoni "sħiħa" taħt l-Artikolu 371IB tal-Att dwar it-Tassazzjoni (Internazzjonali u Dispożizzjonijiet Oħra) tal-2010 hija ġġustifikata min-natura u l-istruttura ġenerali tas-sistema tat-taxxa. Is-seba' motiv, ibbażat fuq l-allegazzjoni li l-eżenzjoni ta' 75 % taħt l-Artikolu 371ID tal-Att dwar it-Tassazzjoni (Internazzjonali u Dispożizzjonijiet Oħra) tal-2010 hija ġġustifikata min-natura u l-istruttura ġenerali tas-sistema tat-taxxa. It-tmien motiv, ibbażat fuq l-allegazzjoni li l-impożizzjoni ta' piż fiskali fuq CFCs li jissodisfaw il-kundizzjonijiet għall-Eżenzjoni mill-Finanzjament tal-Gruppi tikser il-libertà ta' stabbiliment tar-rikorrenti kuntrarju għall-Artikolu 49 TFUE. L-għaxar motiv, ibbażat fuq l-allegazzjoni li, billi adottat id-deċiżjoni kkontestata, il-Kummissjoni daħlet fuq is-sovranità esklużiva tar-Renju Unit fil-qasam ta' tassazzjoni diretta u b'dan il-mod kisret l-Artikoli 4 u 5 TUE u l-Artikolu 114 TFUE. Lingwa tal-kawża: l-Ingliż Ir-rikorrenti titlob li l-Qorti Ġenerali jogħġobha: sussidjarjament, tannulla l-Artikoli 2, 3 u 4 tad-deċiżjoni kkontestata sa fejn din tordna l-irkupru ta' għajnuna inkompatibbli flimkien mal-interessi, inkluż mingħand ir-rikorrenti; tikkundanna lill-Kummissjoni għall-ispejjeż rispettivi tagħha u għall-ispejjeż tar-rikorrenti b'rabta ma' dawn il-proċeduri. Insostenn tar-rikors tagħha, ir-rikorrenti tinvoka ħames motivi. L-ewwel motiv ibbażat fuq ksur tal-Artikolu 107(1) TFUE min-naħa tal-Kummissjoni inkwantu din tal-aħħar sostniet li l-miżura ta' għajnuna kontenzjuża tipprovdi vantaġġ selettiv lill-kumpanniji li jagħmlu użu mill-eżenzjoni ta' 75 % għal relazzjonijiet ta' self eliġibbli li jkunu b'riskju baxx, inkwantu l-Kummissjoni; identifikat b'mod żbaljat is-sistema UK Controlled Foreign Companies (CFC) [sistema tar-Renju Unit għal kumpanniji barranin ikkontrollati] bħala s-sistema ta' referenza; wettqet żball ta' liġi billi kkonkludiet li l-eżenzjoni ta' 75 % tikkostitwixxi deroga mis-sistema ta' taxxa ta' referenza, fuq il-bażi li: il-konstatazzjoni ta' deroga hija bbażata b'mod żbaljat fuq it-teknika regolatorja; it-test tal-funzjonijiet eżerċitati minn persuni sinjifikanti ma huwiex it-test essenzjali għas-sistema CFC tar-Renju Unit; u wettqet żball ta' fatt u ta' liġi billi kkonkludiet li 75 % tal-eżenzjoni ma huwiex iġġustifikat bin-natura u l-istruttura komplessiva tas-sistema ta' taxxa bl-istess mod bħalma l-Eżenzjoni mill-Finanzjament tal-Gruppi li tapplika għal profitti finanzjarji mhux ta' natura kummerċjali taqa' taħt is-Sezzjoni 371EC tat-Taxation (International and Other Provisions) Act 2010 (capital investments from the UK) [L-Att dwar il-Liġi tat-Taxxa (Internazzjonali u Provvedimenti Oħra) tal-2010 (investimenti kapitali mir-Renju Unit), ir-Renju Unit]. It-tieni motiv ibbażat fuq ksur tal-Artikolu 107(1) TFUE min-naħa tal-Kummissjoni inkwantu din tal-aħħar naqset milli turi li l-miżura ta' għajnuna kontenzjuża setgħet taffettwa l-kummerċ bejn Stati Membri u li kienet thedded li toħloq distorsjoni tal-kompetizzjoni. It-tielet motiv ibbażat, sussidjarjament, fuq ksur tal-Artikolu 49 TFUE min-naħa tal-Kummissjoni inkwantu din tal-aħħar ikkwalifikat il-miżura ta' għajnuna kontenzjuża bħala għajnuna mill-Istat inkompatibbli li ma jmurx kontra l-libertà ta' stabbiliment hekk kif inhi ggarantita mill-Artikolu 49 TFUE. Ir-raba' motiv ibbażat fuq ksur tal-prinċipji fundamentali ta' ugwaljanza fit-trattament u ta' nondiskriminazzjoni min-naħa tal-Kummissjoni: billi din tal-aħħar ikkunsidrat il-profitti finanzjarji mhux ta' natura kummerċjali derivanti minn self eliġibbli bl-istess mod bħal profitti finanzjarji mhux ta' natura kummerċjali derivanti minn self mhux eliġibbli; u billi din tal-aħħar ikkunsidrat l-Eżenzjoni mill-Finanzjament tal-Gruppi b'mod differenti skont jekk il-profitti finanzjarji mhux ta' natura kummerċjali jaqgħux taħt is-Sezzjonijiet 371EB jew 371EC tat-Taxation (International and Other Provisions) Act 2010 (capital investments from the UK) [L-Att dwar il-Liġi tat-Taxxa (Internazzjonali u Provvedimenti Oħra) tal 2010 (investimenti kapitali mir-Renju Unit)]. Lingwa tar-rikors: il-Portugiż Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata; tikkundanna lill-EUIPO għall-ispejjeż. Ksur tal-Artikolu 95(1) tar-Regolament (UE) 2017/1001 tal-Parlament Ewropew u tal-Kunsill; Ksur tal-Artikolu 8(1)(b) tar-Regolament (UE) 2017/1001 tal-Parlament Ewropew u tal-Kunsill. Lingwa tal-kawża: il-Franċiż Ir-rikorrent jitlob li l-Qorti Ġenerali jogħġobha: tannulla d-deċiżjoni tal-Kummissjoni tal-10 ta' April 2019 li xxolji l-kuntratt ta' membru tal-persunal temporanju tar-rikorrent fis-sens tal-Artikolu 2(c) tal-Kondizzjonijiet tal-impjieg; tikkundanna lill-Kummissjoni għall-ispejjeż. Insostenn tar-rikors tiegħu, ir-rikorrent jinvoka erba' motivi. L-ewwel motiv ibbażat fuq ksur tal-Artikolu 266 TFUE. Ir-rikorrent isostni f'dan ir-rigward li l-Kummissjoni kellha ddaħlu mill-ġdid fis-servizz wara s-sentenza tal-10 ta' Jannar 2019, RY vs Il-Kummissjoni (T-160/17, EU:T:2019:1). It-tieni motiv ibbażat fuq il-ksur tad-dritt għal smigħ, sa fejn ir-rikorrent ma ngħatax il-possibbiltà li jesponi b'mod utli l-osservazzjonijiet tiegħu u jinfluwenza l-proċess deċiżjonali inkwistjoni. It-tielet motiv ibbażat fuq l-użu ħażin ta' poter, minħabba li d-deċiżjoni kkontestata ttieħdet biss sabiex tingħata l-impressjoni ta' legalità tad-deċiżjoni purament konfermattiva ta' xoljiment tal-kuntratt tar-rikorrent. Ir-raba' motiv ibbażat fuq il-ksur tad-dritt ta' aċċess għall-fajl. Ir-rikorrent isostni f'dan ir-rigward li ma ngħata l-ebda segwitu għat-talbiet ripetuti tiegħu ta' trażmissjoni tal-iskambji ta' dokumenti mwettqa bejn l-Uffiċċju tal-Membru tal-Kummissjoni u d-Direttorat Ġenerali tar-Riżorsi Umani u tas-Sigurtà wara s-sentenza tal-10 ta' Jannar 2019, RY vs Il-Kummissjoni (T-160/17, EU:T:2019:1). Ir-rikorrenti titlob li l-Qorti Ġenerali jogħġobha: tannulla d-deċiżjoni kkontestata; tikkundanna lill-EUIPO għall-ispejjeż sostnuti quddiem il-Qorti Ġenerali. Ksur tal-Artikolu 8(2)(a)(i) tar-Regolament (UE) 2017/1001 tal-Parlament Ewropew u tal-Kunsill; Ksur tal-Artikolu 53(1)(a) ikkorraborat bl-Artikolu 8(1)(b) tar-Regolament tal-Kunsill Nru 207/2009; Ksur tal-Artikolu 53(1)(a) ikkorraborat bl-Artikolu 8(5) tar-Regolament tal-Kunsill Nru 207/2009. Lingwa tal-kawża: l-Ingliż Il-President tas-Seba' Awla ordna t-tħassir tal-kawża. Lingwa tal-kawża: l-Ingliż Il-President tat-Tielet Awla ordna t-tħassir tal-kawża.